หนุ่มไทยกลับจากอิสราเอล ดิ่งตึก State Quarantine ดับ นายกฯ แสดงความเสียใจ-สั่งสอบปมด่วน
หนุ่มไทยกลับจากอิสราเอล ดิ่งตึก State Quarantine ดับ นายกฯ แสดงความเสียใจ-สั่งสอบปมด่วน
หนุ่มไทยกลับจากอิสราเอล ดิ่งตึก State Quarantine ดับ นายกฯ แสดงความเสียใจ-สั่งสอบปมด่วน
27 ส.ค. 2563

ผู้สื่อข่าวรายงานว่า เมื่อช่วงเย็นวานนี้ (27 ส.ค.63) ที่สถานที่เฝ้าระวังโรคโควิด-19 ที่รัฐจัดให้ หรือ State Quarantine แห่งหนึ่งใน จ.ชลบุรี มีผู้กระโดดลงมาจากระเบียงเสียชีวิต ทราบชื่อ นายพล พรมงาม อายุ 39 ปี เป็นผู้ที่เดินทางมาจากประเทศอิสราเอล และอยู่ระหว่างเข้าพักเพื่อกักตัวสังเกตอาการเป็นเวลา 14 วัน ตามมาตรการเฝ้าระวังการแพร่ระบาดของเชื้อไวรัสโควิด-19  ซึ่งเบื้องต้นร่างผู้เสียชีวิตถูกนำส่งโรงพยาบาลบางละมุง จังหวัดชลบุรี และอยู่ระหว่างรอการพิสูจน์ทราบสาเหตุการเสียชีวิตจากเจ้าหน้าที่ตำรวจ สภ.เมืองพัทยา
ล่าสุด เช้าวันนี้ (27 ส.ค.) พล.ท.คงชีพ ตันตระวาณิชย์ โฆษกกระทรวงกลาโหม เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้แสดงความห่วงใยและเสียใจกับครอบครัวของผู้เสียชีวิต
โดย พล.อ.ประยุทธ์ ได้กำชับขอให้ส่วนราชการในพื้นที่ดำเนินการตามขั้นตอนกฎหมายและมาตรการควบคุมโรคที่กำหนด พร้อมทั้งประสานติดต่อญาติรับทราบ และให้การสนับสนุนอำนวยความสะดวกการเคลื่อนย้ายกลับภูมิลำเนา เพื่อประกอบพิธีทางศาสนาตามความประสงค์ของญาติให้เป็นไปด้วยความเรียบร้อย